মে মাসেই উচ্চ মাধ্যমিকের ফলপ্রকাশ, মার্কশিট কবে মিলবে? দেখুন

কলকাতা:আগামী ৭ মে উচ্চমাধ্যমিকের ফলপ্রকাশ (Higher Secondary Result)। দুপুর সাড়ে ১২টায় বিদ্যাসাগর ভবন থেকে আনুষ্ঠানিক ভাবে ফলপ্রকাশ করবেন উচ্চ মাধ্যমিক শিক্ষা সংসদ সভাপতি চিরঞ্জীব ভট্টাচার্য। বিজ্ঞপ্তি প্রকাশ করে কথা জানাল উচ্চ মাধ্যমিক শিক্ষা সংসদ। ওইদিন দুপুর ২ টো থেকে মোবাইল অ্যাপ ও সংসদের ওয়েবসাইটের মাধ্যমে ফল জানতে পারবেন পরীক্ষার্থীরা। ৮ মে সমস্ত জেলার ৫৫ টি অফিস থেকে মার্কশিট সংগ্রহ করা যাবে।

তবে ৭ মে মার্কশিট এবং সার্টিফিকেট দেওয়া হবে না। সংসদের দেওয়া মার্কশিট এবং সার্টিফিকেট হাতে পাওযার জন্য পড়ুয়াদের আরও একটা দিন অপেক্ষা করতে হবে। উচ্চ মাধ্যমিক শিক্ষা সংসদ জানিয়েছে, ৮ মে সকাল ১০ টা থেকে স্কুলের প্রতিনিধিদের কাছে মার্কশিট এবং শংসাপত্র বিলি করা শুরু হবে। সেদিনই যেন ছাত্রছাত্রীরা মার্কশিট হাতে পেয়ে যান, সেই অনুরোধ করা হয়েছে প্রতিটি স্কুল কর্তৃপক্ষকে। এবছর উচ্চ মাধ্যমিকের ফলাফল দেখা যাবে একাধিক ওয়েবসাইটে। ওয়েবসাইটগুলি হল, www.wbchse.wb.gov.in, https://results.digilocker.gov.in/। এছাড়াও একাধিক বেসরকারি পোর্টাল থেকেও রেজাল্ট দেখা যাবে ও ডাউলনোড করা যাবে।

আরও পড়ুন: আরজি কর কাণ্ডে, তৃতীয় স্ট্যাটাস রিপোর্ট পেশ, কী আছে রিপোর্টে?

অন্য খবর দেখুন

The post মে মাসেই উচ্চ মাধ্যমিকের ফলপ্রকাশ, মার্কশিট কবে মিলবে? দেখুন first appeared on KolkataTV.

The post মে মাসেই উচ্চ মাধ্যমিকের ফলপ্রকাশ, মার্কশিট কবে মিলবে? দেখুন appeared first on KolkataTV.